Man verdrink wat meisie wou ontvoer‘n Man het verdrink in ŉ rivier in die Oos-Kaap nadat hy probeer het om ‘n tienermeisie te ontvoer. Volgens kaptein Jackson Manatha, ŉ woordvoerder van die polisie, het die voorval Dinsdag in die Zingqayi informele nedersetting, naby Butterworth plaasgevind. “Die man, in sy twintigs, het probeer om ŉ 18-jarige meisie te ontvoer terwyl sy water by ŉ rivier gaan haal hetvolgens kaptein Jackson Manatha. “Inwoners het die meisie hoor skree en gaan ondersoek instel. Die verdagte het probeer vlug en in die rivier beland en verdrink.” Die polisie is besig met ’n geregtelike ondersoek.